ร้านนี้เปิดใหม่ก็จริง แต่โกสุยนี่ทำหมูย่างมานานแล้วค่ะ ไม่แน่ใจว่าเมื่อก่อนแกขายที่ไหน หมูย่างแกรสชาติกำลังดี ไม่หวานมาก หนังกรอบดีด้วย ถือว่าถูกใจ ส่วนติ่มซำ เป็นแบบให้เลือกจากตู้เย็นตอนดิบๆ จากนั้นจะนึ่งให้จนสุก แล้วถึงนำมาเสิร์ฟร้อนๆ ถึงจะไม่เป็นแบบตรังโบราณ แต่ก็ดูถูกสุขอนามัยดี มีอร่อยเป็นบางอย่าง ชอบซาลาเปาที่สุดค่ะ ลูกเล็กๆ น่ารักดี แป้งหนึบๆ กว่าที่อื่น แถมเย็นแล้วไม่แห้งแข็งด้วยค่ะ ตั้งไว้เฉยๆ ตั้งแต่สายๆ จนเย็น มากินยังนุ่มอยู่เลย แค่ไม่ร้อนแล้วเท่านั้นเอง